Kjell Cordtsen

Kjell Durang Cordtsen (født 1939) er en norsk tidligere journalist og redaktør.

Cordtsen var en av de sentrale bak venstreside-avisen Orientering, hvor han i to perioder var redaktør. Han tiltrådte første gang som redaktør sammen med Kjell Gjøstein Resi etter Finn Gustavsen i 1965. Cordtsen hadde stillingen til 1969, da han ble etterfulgt av Lars Alldén. I 1971 tok han fatt på en ny redaktørperiode og satt til Orientering ble nedlagt og innlemmet i SV-avisen Ny Tid i 1975. På første del av 1970-tallet sørget han for store omlegginger i Orientering, med mer hardtslående journalistikk og mer tabloide oppslag.Birgitte Kjos Fonn: Orientering. Rebellenes avis, side 253. Pax (2011) ISBN  978-82-530-3416-4

Cordtsen begynte senere i Dagbladet som kulturjournalist og nyhetssjef og spilte en viktige rolle da avisen ble lagt om til tabloidformat i 1983. I 1990 gikk han over til VG som sjef for kultur- og underholdningsstoff og som featureleder.85 års omtale i Aftenposten 20. mars 2024 I samarbeid med lege og Orientering-spaltist Astor Reigstad etablerte han i 2003 eget vinimportfirma som han fortsatt driver.Birgitte Kjos Fonn: Orientering. Rebellenes avis, side 291, side 336 – note 3 og 7). Pax (2011) ISBN  978-82-530-3416-4Satte huset i pant for riesling - Dagens Næringsliv 18. juli 2017

 Bibliografi 
 Blodflekkene på veien, Pax (1967)

 Referanser 



Kategori:Fødsler i 1939
Kategori:Norske redaktører
Kategori:Norske journalister
Kategori:Personer fra Notodden kommune